projecte-aina/catalan_government_crawling huggingface dataset:
Resolució de 21 de juliol de 2016, d'estimació de la Reclamació 63/2016
Descripció del lloc de treball de funcionari que ocupa la persona reclamant, les funcions que té encomanades i el seu superior jeràrquic.
El personal té dret a accedir, quan hagi estat elaborada, a la descripció del lloc de treball (DLT) que ocupi.
Generalitat, Personal, Lloc de treball, Manca de resolució expressa.
De l'indicat escrit, l'organisme remitent en va enviar còpia a la persona reclamant per al seu coneixement.
L'article 39 de l'LTAIPBG encomana a la GAIP vetllar pel compliment i les garanties del dret d'accés a la informació pública, amb plena independència orgànica i funcional, sense instruccions jeràrquiques de cap mena, cosa que ha de fer per mitjà d'actes i acords de caràcter tecnicojurídic.
Aquesta competència, d'acord amb l'article 3 de la llei indicada, comprèn l'exercici de les seves funcions en l'àmbit de l'Administració de la Generalitat de Catalunya.
En la mesura que la reclamació formulada té per objecte l'accés a una informació pública i que el seu destinatari és la Direcció General de Policia de la Generalitat de Catalunya, la GAIP és plenament competent per a resoldre-la.
La informació sol·licitada forma part de les descripcions dels diferents llocs de treball (DLT) que elaboren els diversos Departaments de la Generalitat en aplicació de l'article 66 del Decret legislatiu 1/1997, de 31 d'octubre, pel qual s'aprova la refosa en un Text únic dels preceptes de determinats textos legals vigents a Catalunya en matèria de funció pública, i de la disposició addicional cinquena del Decret 123/1997, de 13 de maig, pel qual s'aprova el Reglament general de provisió de llocs de treball i promoció professional dels funcionaris de l'Administració de la Generalitat de Catalunya.
Com a tal, quan hagi estat elaborada, és plenament accessible pels funcionaris concernits, en no existir cap límit que ho impedeixi.
Així ho admet l'Administració reclamada, que no oposa cap objecció a facilitar la informació sol·licitada i expressa que està elaborant la DLT de la plaça en qüestió, on es detallaran les funcions, objecte, missió, dependència jeràrquica, relacions amb el personal que en depèn, guiatge i supervisió, entre d'altres.
En aquests termes, el document que s'està elaborant i que es compromet a lliurar a la persona reclamant satisfaria plenament la seva sol·licitud d'accés.
Sobre la base dels antecedents i fonaments jurídics exposats, el Ple de la GAIP, en la sessió de 21 de juliol de 2016, resol per unanimitat:
Resolució 123/2017, de 25 d'abril
Administración: Ajuntament de l'Escala
Plecs dels contractes adjudicats per a la gestió dels serveis d'abastament domiciliari d'aigua potable i de recollida de residus.
S'ha d'estimar el dret d'accés de la persona reclamant i de qualsevol ciutadà als plecs de clàusules administratives i de prescripcions tècniques, ja que són els documents centrals elaborats per l'Administració que regeixen el contracte i la seva adjudicació.
Prova d'aquest indubtable interès públic és el fet que l'article 13.1.b de la Llei 19/2014 obligui fins i tot a fer publicitat activa dels plecs de clàusules administratives durant la pròpia tramitació de l'adjudicació del contracte.
Número d'expedient de la reclamació: 72/2017.
"Plecs de condicions d'adjudicacions d'aigües i residus, Sorea i Urbaser, per fer estudis de remunicipalització d'aquests serveis".
Tot i que la sol·licitud d'accés a informació i la reclamació davant la GAIP es refereixin en tot moment als "plecs de condicions" dels contractes de gestió dels serveis públics d'abastament domiciliari d'aigua potable i de recollida de residus, s'ha de considerar que el que es demana són els plecs de clàusules administratives i de prescripcions tècniques que, segons els articles 109.3 i 114 i següents del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic (TRLCSP), s'han d'incorporar a tot expedient de contractació de serveis públics.
Ambdós documents són els plecs que recullen les condicions del contracte.
S'ha d'estimar el dret d'accés de la persona reclamant i de qualsevol ciutadà a aquests plecs, ja que són els documents centrals elaborats per l'Administració que regeixen el contracte i la seva adjudicació.
Prova d'aquest indubtable interès públic és el fet que l'article 13.1.b de la Llei 19/2014, del 29 de desembre, de transparència, accés a la informació pública i bon govern (LTAIPBG) obligui fins i tot a fer publicitat activa dels plecs de clàusules administratives durant la pròpia tramitació de l'adjudicació del contracte.
L'Ajuntament de L'Escala no ha invocat cap límit que pogués justificar restringir l'accés, ni en rebre la sol·licitud (que no ha resolt malgrat haver transcorregut més de tres mesos des de la seva presentació), ni durant la tramitació d'aquesta reclamació.
El fet que no hagi tramès encara el seu informe a aquesta Comissió no ha de demorar, tanmateix, el reconeixement del dret d'accés de la persona reclamant, que no ofereix cap dubte.
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst per l'apartat 30 del seu Manual de reclamació, i pot adoptar les mesures que s'hi preveuen pel cas d'incompliment.
Sobre la base dels antecedents i fonaments jurídics exposats, el Ple de la GAIP, en la sessió de 25 d'abril de 2017, resol per unanimitat:
Resolució 206/2017, de 21 de juny
La informació demanada ha estat lliurada a la persona reclamant un cop iniciat aquest procediment i en conseqüència la Reclamació perd el seu objecte.
La GAIP no és competent sobre la resta de la sol·licitud, que demana l'aixecament de mesures sancionadores.
Número d'expedient de la Reclamació: 218/2017.
Sentit de la Resolució: Finalització per pèrdua d'objecte.
Una de les peticions de la reclamació presentada per la persona reclamant és l'aixecament de dues sancions que li haurien estat imposades per la seva insistència a demanar les normes internes del mòdol.
La GAIP no pot entrar a valorar aquesta qüestió, ja que només és competent per garantir l'accés a informació pública i no ho és en absolut per revisar eventuals mesures sancionadores de qualsevol mena.
Procediria, per tant, la inadmissibilitat d'aquesta part de la Reclamació.
L'informe de la Direcció General de Serveis Penitenciaris posa de manifest que la informació sol·licitada per la persona reclamant li hauria estat lliurada el 20 de maig de 2017, un cop iniciat aquest procediment de reclamació.
Un cop produït aquest lliurament, que satisfà la sol·licitud d'informació de la persona reclamant, l'actual Reclamació perd el seu objecte i per tant procedeix finalitzar-la, sense més pronunciaments.
Sobre la base dels antecedents i fonaments jurídics exposats, el Ple de la GAIP, en la sessió de 21 de juny de 2017, resol per unanimitat:
Resolució 233/2018, de 22 d'agost
Despeses causades a l'Ajuntament pels viatges de l'Alcalde.
El PMTT ha facilitat a la persona reclamant la informació reclamada, en resposta a la sol·licitud d'informe feta per la GAIP; aquest fet comporta la pèrdua d'objecte de la Reclamació, ja que amb ell s'esvaeix la causa de discrepància jurídica que la justificava.
Viatges d'electes i alts càrrecs.
Número d'expedient de la Reclamació: 231/2018
Sentit de la Resolució: Finalització per pèrdua d'objecte de la Reclamació
L'antecedent 6 posa de manifest que el PMTT ha facilitat a la persona reclamant la informació reclamada, en resposta a la sol·licitud d'informe feta per la GAIP.
Aquest fet comporta la pèrdua d'objecte de la Reclamació, ja que amb ell s'esvaeix la causa de discrepància jurídica que la justificava.
En aquestes circumstàncies procedeix finalitzar aquest procediment, sense necessitat de fer cap pronunciament sobre el dret d'accés a la informació sol·licitada.
Sobre la base dels antecedents i fonaments jurídics exposats, el Ple de la GAIP, en la sessió de 22 d'agost de 2018, resol per unanimitat:
Resolució 143/2017, de 10 de maig
Còpia íntegra de la documentació relativa a expedients de planejament i gestió urbanística, d'un contracte de manteniment i neteja dels edificis municipals.
Números d'expedient de les Reclamacions: 75/2017, 76/2017, 83/2017, 84/2017, 85/2017 i 86/2017 acumulades.
Sentit de la resolució: Finalització per pèrdua sobrevinguda de l'objecte de la reclamació.
L'article 57 de la Llei 39/2015, d'1 d'octubre, de procediment administratiu comú de les administracions publiques (LPAC), preveu que l'òrgan administratiu que tramita un procediment d'ofici o a instancia de part pot acumular-lo amb altres amb els que tingui una identitat substancial o una connexió intima.
Està clara la identitat entre les Reclamacions indicades als antecedents: les parts són les mateixes (el Grup municipal reclamant i l'Ajuntament de Lleida) i també ho són el motiu de les Reclamacions (el fet que, a judici del Grup reclamant, no s'hauria donat resposta a les sol·licituds presentades), la seva fonamentació i, en general, les aportacions de les parts a aquest procediment i, en conseqüència, les qüestions sobre les que s'ha de pronunciar la GAIP.
Si al que s'acaba de dir hom hi afegeix els principis d'economia i simplicitat que han de presidir l'activitat administrativa, així com el fet que de l'acumulació no se'n deriven perjudicis per a les parts, ni per a l'interès general, procedeix concloure que la mesura d'acumular les Reclamacions citades als antecedents en aquesta Resolució única és adequada a l'ordenament jurídic i oportuna i convenient per als interessos generals.
Com es desprèn dels antecedents, l'Administració ha facilitat a la persona reclamant la informació sol·licitada durant la tramitació de la reclamació davant la GAIP.
Atès que, la persona reclamant considera satisfeta la sol·licitud d'accés que ha donat lloc a la reclamació, aquesta perd el seu objecte i és procedent finalitzar el procediment sense haver de fer cap pronunciament sobre el fons de l'assumpte.
Sobre la base dels antecedents i fonaments jurídics exposats, el Ple de la GAIP, en la sessió de 10 de maig de 2017, resol per unanimitat:
Resolució 255/2017/IE, de 9 d'agost
Administración: Ajuntament d'Aiguamúrcia
Ajornar el termini donat per a l'execució de la Resolució 255/2017.
Atès que la informació sol·licitada i estimada per aquesta Reclamació és la requerida per l'Oficina Antifrau, es considera ajustat a un criteri de deferència deguda posposar l'execució de la Reclamació a un moment posterior a la notificació de la informació a la citada Oficina.
Número d'expedient de la reclamació: 196/2017.
Sentit de la resolució: Estimació parcial.
La Resolució 255/2017 va disposar "Estimar la Reclamació 196/2017 i declarar el dret de la persona reclamant a la informació següent: la documentació registrada amb número 4300170005-1-2016-000401-1 amb assumpte requeriment documentació exp.
045-2072016/040 (escrit enviat per l'OAC a l'Ajuntament, requerint diversa informació) i la continguda a l'expedient 045-29072016/40 (la documentació preparada per l'Ajuntament per atendre el requeriment anterior de l'OAC), amb l'abast determinat a l'FJ 2", així com també "Requerir a l'Ajuntament d'Aiguamúrcia que lliuri a la persona reclamant la informació indicada a l'apartat 1 dins del termini màxim de deu dies", termini que finiria el 10 d'agost de 2017, atès que l'esmentada Resolució va ser notificada el 27 de juliol.
Mitjançant un escrit d'1 d'agost de 2017, rebut a la GAIP el 9 del mateix mes, l'Ajuntament d'Aiguamúrcia sol·licita una pròrroga del termini d'execució de la Resolució esmentada, fins a finals d'octubre de 2017, en base a les següents consideracions:
Les raons per les quals es demana una ampliació del termini per executar la Resolució 255/2017 semblen pertinents, ja que:
Per les consideracions fetes, no es considera justificat fixar la pròrroga a una data fixa, com es demana, sinó a la de l'efectivitat de la notificació a la citada Oficina.
En atenció als antecedents i fonaments jurídics anteriors, el Ple de la GAIP, en la seva sessió del 9 d'agost de 2017, resol:
Resolució 24/2018, de 7 de febrer
Documentació sobre la concessió del xalet dels Camps Elisis.
L'Ajuntament facilita a la persona reclamant la informació sol·licitada, en el marc del procediment de Reclamació.
Això comporta que la Reclamació esdevé mancada d'objecte i en conseqüència cal declarar la seva finalització, sense necessitat de dur a terme el procediment de mediació sol·licitat, ni de fer cap pronunciament sobre l'abast del dret d'accés a la informació.
Número d'expedient de la Reclamació: 496/2017.
Sentit de la Resolució: Finalització per pèrdua sobrevinguda de l'objecte de la Reclamació.
Que se'ns responguin les qüestions formulades.
Accés al conjunt de l'expedient de concessió, especialment pel que respecta a les accions dutes a terme arran del nostre escrit anteriorment esmentat".
Els antecedents posen de manifest que l'Ajuntament de Lleida hauria facilitat a la persona reclamant la informació sol·licitada (un informe que respondria a les qüestions formulades i l'oferiment d'accedir a l'expedient de la concessió), en el marc d'aquest procediment de Reclamació.
Requerida per la GAIP, la persona reclamant no formula, dins del termini donat a aquests efectes, cap al·legació que indiqui que el facilitat per l'Ajuntament no satisfà la seva sol·licitud.
A la vista de les anteriors consideracions, cal entendre que la Reclamació ha perdut el seu objecte de manera sobrevinguda, ja que no queda vigent cap motiu de discrepància jurídica que la justifiqui.
En aquestes circumstàncies, procedeix finalitzar la Reclamació, sense necessitat d'iniciar el procediment de mediació sol·licitat per la persona reclamant, ni de formular cap pronunciament sobre l'abast del seu dret d'accés.
Això no treu que el regidor reclamant pugui seguir demanant l'empara de la GAIP, en la fase d'execució d'aquesta Reclamació, que ara comença, si sorgeix qualsevol impediment o dificultat en el seu accés efectiu a l'expedient sol·licitat.
Sobre la base dels antecedents i fonaments jurídics exposats, el Ple de la GAIP, en la sessió de 7 de febrer de 2018, resol per unanimitat:
Resolució 313/2017/IE, de 29 de setembre, sobre un incident d'execució de la reclamació 356/2017
Obtenció de l'Inventari de Béns de l'Ajuntament.
Resulta procedent concedir l'ampliació de termini ateses les dificultats objectives de compliment de la Resolució 313/2017, de 15 de setembre.
Número d'expedient de la reclamació: 356/2017.
Atès l'exposat als antecedents, procedeix modificar la Resolució 313/2017, per tal d'adequar el termini de lliurament de la informació sol·licitada a la data prevista de finalització dels treballs corresponents.
Tot i que l'escrit municipal de 26 de setembre indica que el que està previst de finalitzar dins del primer semestre del 2018 serien els treballs tècnics de confecció de l'Inventari, restant pendent i en un calendari incert la seva aprovació administrativa efectiva, cal entendre que aquests treballs tècnics constitueixen informació pública a la que hi té dret l'entitat reclamant i, per tant, l'accés sol·licitat es pot considerar satisfet, almenys provisionalment, amb la posada a la seva disposició dels resultats del treball tècnic.
La sol·licitud d'ampliació efectuada per l'Ajuntament d'Argelaguer es troba fonamentada i ha de ser estimada, ateses les dificultats objectives manifestades per executar la resolució de la GAIP en el termini inicialment atorgat, derivades de la fase de confecció en la que es troba la redacció de l'Inventari de Béns Municipals.
La proposta concreta d'ampliació fins al primer semestre de 2018 formulada per l'Ajuntament es considera raonable, d'altra manera la informació de la que disposi l'Ajuntament fins al moment haurà de ser lliurada el dia 1 de juliol de 2018 com a molt tard.
L'article 44 de la Llei 19/2014, del 29 de desembre, de transparència, accés a la informació pública i bon govern preveu que les resolucions de la GAIP s'han de publicar en el portal de la Comissió, amb la dissociació prèvia de les dades personals.
Sobre la base dels antecedents i fonaments jurídics exposats, el Ple de la GAIP, en la sessió de 29 de setembre de 2017, resol per unanimitat:
Barcelona, 29 de setembre de 2017
Resolució 313/2017, de 15 de setembre
La informació demanada ha de ser objecte de publicitat activa i, amb més raó, ho pot ser de l'exercici del dret d'accés a la informació pública, especialment si l'Ajuntament no li dona publicitat.
Número d'expedient de la Reclamació: 356/2017.
L'article 11.2.a LTAIPBG inclou dins les obligacions de publicitat activa de les Administracions catalanes "la informació sobre les dades més rellevants de l'inventari general del patrimoni pel que fa als béns immobles de domini públic i patrimonials i als béns mobles amb un valor especial".
Si aquesta informació ha de ser objecte de publicitat activa, amb molta més raó pot ser-ho de l'exercici del dret d'accés a la informació pública.
Per tant, és evident el dret de l'entitat reclamant a obtenir la informació sol·licitada, especialment si, tal com argumenta ella mateixa, no ha estat objecte de publicitat activa.
L'Ajuntament reclamat no qüestiona aquest dret, i es compromet a donar una resposta immediata a l'entitat reclamant, si bé no explicita el contingut d'aquesta resposta, i no consta, malgrat les diverses gestions dutes a terme per la GAIP a aquests efectes, que aquesta resposta existeixi i hagi estat comunicada a l'entitat reclamant.
Ateses aquestes circumstàncies, procedeix estimar el dret de l'entitat reclamant a la informació sol·licitada i requerir a l'Ajuntament el lliurament corresponent, pel cas que no l'hagi fet efectiu encara.
Les persones interessades poden comunicar a la GAIP les incidències que es produeixin en l'execució dels acords de mediació i de les Resolucions per a que la GAIP en requereixi el seu compliment, d'acord amb l'article 49 RGAIP.
La desatenció dels requeriments de la GAIP en relació amb el compliment dels acords de mediació i de les seves Resolucions pot donar lloc a l'exigència de responsabilitats, d'acord amb el que estableix l'article 77 LTAIPBG i 49 RGAIP, i és objecte de difusió al portal de la GAIP mentre no cessi l'incompliment, d'acord amb l'article 25.k RGAIP.
Sobre la base dels antecedents i fonaments jurídics exposats, el Ple de la GAIP, en la sessió de 15 de setembre de 2017, resol per unanimitat:
Barcelona, 15 de setembre de 2017
Resolució 313/2017/IE (incident d'execució)
Resolució 119/2017, de 25 d'abril
Les parts han assolit un acord en relació amb l'accés a la informació sol·licitada, el termini de lliurament i la forma o format en què s'ha de proveir.
La GAIP no aprecia elements contraris a l'ordenament jurídic en aquest acord, i de conformitat l'article 42.5, posa fi al procediment de reclamació.
Núm. d'expedient de la reclamació: 33/2017.
Sentit de la resolució: Finalització per acord de mediació.
L'article 39 de la Llei 19/2014, del 29 de desembre, de transparència, accés a la informació pública i bon govern (LTAIPBG) encomana a la GAIP vetllar pel compliment i les garanties del dret d'accés a la informació pública, en especial, en relació amb les reclamacions que s'interposin contra les resolucions expresses o presumptes en aquest àmbit.
La reclamació reuneix els requisits d'admissibilitat i es tramita, a petició de la persona reclamant, seguint el procediment de mediació previst a l'article 42.2 de la llei 19/2014, de 29 de desembre, de transparència, accés a la informació pública i bon govern (LTAIPBG)
L'article 42.5 LTAIPBG estableix que l'acord assolit per les parts en el marc d'un procediment de mediació posa fi al procediment i en cap cas no pot ser contrari a l'ordenament jurídic.
Segons que es desprèn de l'acta aixecada al finalitzar la sessió de mediació celebrada, degudament signada pels assistents, les parts han assolit un acord, que consta annex a aquesta Resolució, a satisfacció de la persona reclamant.
Amb la informació de què disposa la GAIP, no s'aprecia que aquest Acord contingui elements contraris a l'ordenament jurídic, per la qual cosa correspon posar fi al procediment de reclamació.
L'article 44 de la Llei 19/2014, del 29 de desembre, de transparència, accés a la informació pública i bon govern preveu que les resolucions de la GAIP s'han de publicar en el portal de la Comissió, ambla dissociació prèvia de les dades personals
Sobre la base dels antecedents i fonaments jurídics exposats, el Ple de la GAIP, en la sessió de 25 d'abril de 2017, resol per unanimitat:
del 20 d'abril de 2017, relatiu a la Reclamació 33/2017
En representació de l'Ajuntament de Deltebre,
L'Ajuntament de Deltebre es compromet a lliurar la informació que es detalla en l'acord següent
La informació que s'ha de lliurar a la persona reclamant és la següent:
La informació es facilitarà en suport paper i es comunicarà per correu certificat a l'adreça que assenyala la part reclamant a l'administració.
El termini de lliurament s'acorda de 15 dies hàbils.
Resolució 267/2018, de 3 d'octubre
Administración: Direcció General d'Atenció a la Infància i l'Adolescència
Les parts han assolit un acord en relació amb l'accés a la informació sol·licitada, i s'ha lliurat documentació relacionada en la mateixa sessió de mediació.
La GAIP no aprecia elements contraris a l'ordenament jurídic en aquest acord, i de conformitat l'article 42.5, posa fi al procediment de mediació.
Número d'expedient de la Reclamació: 206/2018
Sentit de la Resolució: Finalització per acord de mediació
Fundació privada Plataforma Educativa.
Fundació privada Infància i Família.
Fundació privada Utopia – Bicicletes sense fronteres.
Fundació Acció social i infància FASI
Fundació Josep Guarro i Agustí Isún.
Associació Acció Social Integral.
INTRESS: Institut de treball social i serveis socials.
Fundació privada Mercè Fontanilles.
Fundació Formació i valors – Antonio Jiménez.
També demana els plecs de prescripcions tècniques que regulen els contractes amb els centres residencials d'acció educativa (CRAE) següents:
Demana rebre la informació en format digital, preferiblement amb arxius tipus full de càlcul, que permetin fer tractament de la informació rebuda.
En el seu defecte, en format PDF.
L'article 42.5 LTAIPBG estableix que l'acord assolit per les parts en el marc d'un procediment de mediació posa fi al procediment i en cap cas no pot ser contrari a l'ordenament jurídic.
Segons es desprèn de l'acta aixecada al finalitzar la sessió de mediació celebrada, degudament signada pels assistents, les parts han assolit un acord, que consta annex a aquesta Resolució, a satisfacció de la persona reclamant.
Amb la informació de què disposa la GAIP, no s'aprecia que aquest Acord contingui elements contraris a l'ordenament jurídic, per la qual cosa correspon posar fi al procediment de reclamació.
Sobre la base dels antecedents i fonaments jurídics exposats, el Ple de la GAIP, en la sessió de 3 d'octubre de 2018, resol per unanimitat:
del 14 de setembre de 2018, relatiu a la Reclamació 206/2018
En representació de la persona reclamant,
En representació de la Direcció General d'Atenció a la Infància i a l'Adolescència;
Administració obligada i informació a lliurar
La DGAIA es compromet a lliurar la informació següent:
- La informació relativa a contractes des de l'any 2000 a 2014, ambdós inclosos ambdós inclosos on hi consti la següent informació:
Import pel qual es va adjudicar.
- La informació relativa als convenis des de l'any 2000 a 2011, ambdós inclosos.
- La informació relativa a subvencions des de l'any 2000 a 2009, ambdós inclosos.
Termini i format de lliurament de la informació
La informació es facilitarà en suport electrònic a l'adreça electrònica facilitada per la part reclamant, de forma gradual i com a màxim fins el 31 de desembre de 2018.
La part reclamant, mitjançant aquest acord de mediació es dona per satisfeta de la seva reclamació en relació amb l'accés a la informació pública sol·licitada, sens perjudici de les actuacions i accions ulteriors que li puguin correspondre.
Per la part reclamant Per l'administració reclamada